# data[].attributes.headline
עדי עובדיה- משוב שאני נתתי לתלמידה 

# data[].attributes.subject
עדי עובדיה- משוב שאני נתתי לתלמידה 

# data[].attributes.body
אני מביאה כאן את התנסותי הראשונית בניתוח משוב שנתתי לתלמידה במסגרת שיחה אישית.

" בלי לחץ אני אתדרדר. הפרפקציוניזם שומר עליי" /  טל (שם בדוי), בת 13

טל היא תלמידה בכיתה ז', סובלת מחרדת בחינות כאשר ברקע היסטוריית חיים של גירושים, אבחנת הפרעת קשב וריכוז, דרישות וציפיות גבוהות מההורים, מודל הורי דאגני, פרפקציוניזם כתוצאה מרגשות עצב ואשמה.

לטל יש אמונות כלפי עצמה, והן עולות בשיחות שלנו לעיתים קרובות:

- אני כישלון

- אני לא שווה

- אני לא טובה

לטל יש אמונות אחרות על "החיים", ואיך שהם בד"כ מתנהלים:

כל המאמץ ילך לפח אם אני לא המצטיינת היחידה (שחור לבן)

אם ארפה- אתדרדר חזרה אחורה (קטסטרופה)

אם לא אצליח- לא אתקבל ללימודים גבוהים בעתיד (ראיית עתיד)

אם לא אצטיין לא אהיה  מיוחדת. אהיה כמו כולם. (הצמדת תווית)

אם לא אהיה מושלמת ההורים לא יתגאו בי

אני חייבת שיחשבו עליי דברים טובים (חייביזם)

באחת משיחותינו השיחה התנהלה כך:

טל: "היה לי מבחן במתמטיקה והייתי לחוצה מאוד, למדתי בערך שבוע. אתמול בלילה ממש בכיתי מרוב לחץ".

אני: איך היה המבחן?

טל: גרוע. כנראה נכשלתי. השוויתי תשובות, אף אחת לא נכונה

אני: מה זה אומר אם נכשלת?

טל: שאני מתדרדרת.

אני: מה זה אומר שאת מתדרדרת?

טל: שאני לא  מיוחדת, שאני לא שווה.

אני: ומה זה אומר?

טל: שחושבים עליי דברים גרועים

אני: כמו מה?

טל: שאני כישלון. אני כישלון.

אני: מחשבה ככ קשה בגלל מבחן. כנראה ממש קשה לחיות ככה. זו מחשבה מאוד קשה לחשוב על עצמך, שאת כישלון. תיראי מה את מוחקת מעצמך: את תלמידה מצטיינת, יש לך חברות טובות, יש לך שעות פנאי משמעותיות, קשה לי לשמוע שאת ככ מעוותת את המחשבה שלך כשזה מגיע לביצוע של מבחן. אם הייתה לך חברה שהייתה נכשלת במבחן במתמטיקה היית חושבת עליה שהיא כישלון?

טל: לא.

אני: את מבינה שכשזה קשור אליך את מעוותת את דרך החשיבה שלך?

טל: אצלי זה נכון. אני באמת מאמינה שאני כישלון.

אני: אנחנו נעבוד על מחשבה אחרת, חלופית, ל"כישלון". בואי נמצא דרך אחרת לחשוב עליך אם לא הצלחת במבחן.

במפגש הזה נתתי כלים

- האם המחשבה שהייתה לי על אירוע מסוים היא נכונה לגמרי או אולי יש בה טעות מסוימת? (מהן "טעויות החשיבה")

- דמייני לעצמך פירוש אחר שהיית יכולה לתת לאותו האירוע - אפילו שאינך מאמינה בו כרגע ("מחשבה מתקנת")

- נסי לחשוב כיצד היית מרגישה אילו נתת את הפירוש הזה לאירוע ולא רק את הפירוש "אני כישלון"

נשאלתי כאן כיצד משוב מקדם למידה השפיע ושיפר את ההוראה שלי. חשבתי הרבה בנושא, מאחר ואני משמשת כיועצת חינוכית והשיעורים שאני מעבירה הם שיעורים בהם מיומנויות השיח מתפתחות במטרה לייצר רב שיח משמעותי. זה לא קורה בבת אחת וזו מיומנות שקשה מאוד לתלמידים להגיע אליה. אבל אני חושבת שמשובים טובים במהלך השיעור רותמים את התלמידים לקשב: מצד אחד מעניין לשמוע את דעת המורה על תלמיד. בנוסף , מעניין לשמוע כיצד  אמירה של תלמיד מתפתחת לשיח משמעותי. לשיעור אין סיום צפוי: השיח יכול להתחיל ולהשתנות בהתאם למשוב אותו אני בוחרת לתת ועל מה אני מתעכבת. זאת ועוד, כאשר אני נותנת משוב אני בעצם מספרת למקבל המשוב משהו על  עצמו- ואני חושבת שהתלמידים מחכים לזה ואוהבים את זה. משוב כזה המספר למישהו משהו על עצמו מחולל תהליך רגשי בכיתה: ברור למי שמקבל משוב כזה שרואים אותו, וכשרואים אותך זה יוצר אצלך ביטחון, וכשיש לך ביטחון - אתה יכול לצמוח .

בדיאלוגים אישיים (כמו בדוגמה שהבאתי לעיל) אני חושבת שמשוב מקדם למידה עשוי לשמש מקפצה נהדרת לדרגה גבוהה יותר של קשר מורה-תלמיד. ההימנעות ממשוב שיפוטי לכאן או לכאן, ההזמנה לחקור יחד את קו החשיבה שלו, האמפתיה,  – בכוחם להעביר מסר חזק של עניין בתלמיד וכבוד לצורת החשיבה שלו.

# data[].attributes.headline
עדי לושינסקי

# data[].attributes.subject
עדי לושינסקי

# data[].attributes.body
משוב בעקבות שיחה עם הורים

באחד מערבי ההורים הצטרפה למפגש יועצת השכבה. שילובה בפגישה לא היה ביוזמתה אלא בהנחיה של המנהלת. אמה של התלמידה התנהגה בצורה שאינה ראויה כלפי מזכירת ביהס, ומשהדבר הובא לידיעת המנהלת היא ביקשה את התערבות היועצת בשיחה. לפני השיחה היועצת ואני תיאמנו עמדות. ביקשנו להדגיש את חשיבות היחס המכבד לאנשי הצוות בכלל ולמזכירות ביהס בפרט. ובנוסף לחדד את עובדת היותנו זמינות תמיד עבורה ועבור בתה ואם אין אנחנו מסכימות על דרך הפעולה ניתן לערב אנשים אחרים כדוגמת המנהלת. האמא מאוד הופתעה מכניסת היועצת והעיסוק בנושא שמבחינתה אינו רלבנטי וקשור לעבודת היועצת. היא טרחה ונתנה לנו משוב תוך כדי השיחה: היא אמרה שהשיחה שנעשתה עם המזכירה היא אמת וכדאי היה שאת המשך השיח נעשה עם המזכירה. בנוסף היא הציגה לנו את תפיסת עולמה לגבי מקומנו בהיררכיית ההוראה ושאם היא מבקשת לשוחח עם המנהלת כדאי לאפשר לה זאת. אנו שיקפנו לה כל הזמן את הצורך לכבד כל אדם. והיא התעקשה להסב את השיחה למקום שלה כאמא ולחשיבות שצריך להקנות לה בשל כך. יצאנו מהמפגש בתחושה לא נעימה, שלא הצלחנו להעביר את המסר שלנו ושהנפגעת העיקרית מכך היא הילדה.

# data[].attributes.headline
משוב בעקבות צפיה בשיעור

# data[].attributes.subject
משוב בעקבות צפיה בשיעור

# data[].attributes.body
כחלק מהערכה שלי לדרגה, צפה בי המנהל הקודם של החטיבה, גיא. היחסים עם גיא היו חבריים למן ההתחלה, ובגלל שהיינו בסה"כ 12 אנשי צוות בשנה הראשונה, היחסים היו כמו של משפחה.
גיא עבד בשיטת התמלול. הוא נכנס לשיעור שלי ותמלל את כל הנאמר בו, בלי לומר מילה. לאחר מכן שלח לי את התמלול ובקשה להתייחס למספר שאלות:
1.  באופן כללי, האם לדעתך השיעור היה מוצלח? האם התלמידים למדו את מה שהתכוונת ללמד? איך את יודעת זאת? במידה ולא, האם את יודעת מדוע? מה בדעתך לעשות בהמשך?
2. באיזו מידה תלמידים שונים היו מעורבים בשיעור?
3. אם הייתה לך אפשרות ללמד שיעור זה שוב לאותם תלמידים, האם היית עושה זאת אחרת? מדוע?
אלה רק חלק מתוך 8 שאלות.
היכולת להתבונן במה שארע בשיעור "כזבוב על הקיר" ולנתח אחכ לפרטי פרטים היו לי שיעור מלמד מאין כמוהו. לא היתה כל שיפוטיות מצד גיא במהלך כל תהליך המשוב. לאחר שהשבתי בכתב על דבריו, דבר שאפשר חשיבה לעומק ולא מענה ב'שלוף', קיימנו שיחת משותפת בה הוא התייחס לדברים שעלו.
אני חושבת שצורת משוב זו היתה מצוינת, ולרגע לא נתנה לי לחוש תחושת איום או ביקורת.
מיותר לציין, שהיחסים עם גיא המשיכו להיות חבריים גם לאחר מכן ;-)

# data[].attributes.headline
משוב בעקבות ערב שיח הורים/תלמיד- פלורי יעל

# data[].attributes.subject
משוב בעקבות ערב שיח הורים/תלמיד- פלורי יעל

# data[].attributes.body
בתחילת דרכי בתחום ההוראה, בהיותי מחנכת כיתה א קיימתי ערב שיח עם הורים. המפגש התקיים בביה"ס. במפגש הצגתי להורים את תהליך הקריאה של התלמיד וציינתי נושאים עליהם יש צורך לעבוד.
בתגובה לכך קיבלתי מההורים משוב.
ההורים, שהיו בתחילת המפגש נינוחים, הביעו את חוסר הסכמתם לדברי וציינו כי לא ישבו לתרגל עם הילד בבית ושתפקידי כמחנכת הוא ללמד את הילד בשעות ביה"ס את כל מה שעליו לדעת.
המשוב בוצע בצורה מעט תקיפה, מה שגרם לי תחושת אי נוחות. הסברתי להורים את חשיבות התרגול, אך ההורים לא הסכימו להקשיב לדברי והיו נחושים בדעתם כי תפקיד ביה"ס הוא לתרגל עם הילד וללמדו קריאה. הרגשתי חסרת אונים משום שזו הייתה הפעם הראשונה שנתקלתי במשוב שבוצע בצורה בוטה כל כך. בתום המפגש שיתפתי את המנהלת שלי במקרה ובתסכול שלי מאותם הורים.
לצערי משוב זה יצר ריחוק ותחושת אי נעימות בפגישות הנוספות ובמערכת היחסים שלי מול ההורים.
אני מצידי המשכתי לנסות לרתום אותם לתהליך ולשמור על מערכת יחסים טובה ככל האפשר.

# data[].attributes.headline
משוב בעקבות צפייה בשיעור

# data[].attributes.subject
משוב בעקבות צפייה בשיעור

# data[].attributes.body
לאחרונה המנהלת שלי צפתה בשיעור שלי לצורך עלייה בדרגה. בתום הצפייה התקיים משוב. המשוב התקיים בחדרה. כמובן שהייתי נרגשת מעצם המעמד, אם כי היה לי ברור שהשיעור התקיים בצורה שתכננתי וראיתי על פניה עוד בזמן השיעור שביעות רצון...
המשוב התקיים בנועם, באווירה טובה, התפזרו חיוכים ורמת המתח שלי הלכה ופחתה. נאמרו דברים קונקרטיים, ניתנו דוגמאות והיה לי ברור שהמשוב ענייני ולא מנותק.
הדבר היחיד שאולי פגע באינטימיות היתה העובדה שבזמן המשוב נכנסו לחדר מספר אנשי צוות כדי לשאול ולברר (בקצרה אמנם). המשוב נקטע והיה צריך "להתאמץ" ולחזור ל"רגע המדובר".
אני יכולה לומר, שאחרי המשוב הרגשתי הרבה יותר קרובה למנהלת שלי, הרגשתי שהיא מכירה אותי טוב יותר ומעריכה הרבה יותר.

# data[].attributes.headline
שחזרו מקרה בין אם בהוראה או מהחיים האישיים בו המשוב או היעדר משוב זכור לכם. תארו את המקרה בכתיבה, הקפידו על תיאור עשיר ככל האפשר. מה קרה שם, מה נאמר לכם, על ידי מי ואיך זה גרם לכם להרגיש. התייחסו לרגשות שלכם, להתקדמות שלכם, למערכת היחסים שלכם עם אותו האדם.שימו לב להבחנה בין עובדה לפרשנות בתיאור המקרה.לדוגמא:עובדה: המקרה התקיים בבית הספר/ בבית פרשנות: מיקום המקרה גרם לי לתחושות לא נעימות.  

# data[].attributes.subject
שחזרו מקרה בין אם בהוראה או מהחיים האישיים בו המשוב או היעדר משוב זכור לכם. תארו את המקרה בכתיבה, הקפידו על תיאור עשיר ככל האפשר. מה קרה שם, מה נאמר לכם, על ידי מי ואיך זה גרם לכם להרגיש. התייחסו לרגשות שלכם, להתקדמות שלכם, למערכת היחסים שלכם עם אותו האדם.שימו לב להבחנה בין עובדה לפרשנות בתיאור המקרה.לדוגמא:עובדה: המקרה התקיים בבית הספר/ בבית פרשנות: מיקום המקרה גרם לי לתחושות לא נעימות.  